''Endurances'' fremdrift var frustrerende langsom indtil den 22. december, hvor isen åbnede sig og skibet igen kunne sejle sydpå. De næste to uger kunne gruppen fortsætte dybt ind i Weddellhavet.<ref>Shackleton, pp. 12–16</ref> Yderligere forsinkelser ramte herefter gruppen efter årsskiftet, indtil et langt ryk sydpå i dagene 7.-10. januar 1915 bragte gruppen tæt på iskanten, der ligger om Antarktis' kyst ved [[Coats Land]]. Dette område var blevet udforsket af William Speirs Bruce i 1904 under [[Sydpolsekspeditioner#Scotia-ekspeditionen|"Scottish National Antarctic Expedition"]].<ref>Shackleton, pp. 23–24</ref> Den 15. januar 1915 kom ''Endurance'' tæt på en stor [[gletsjer]], hvis kant havde en bugt, der var egnet til landsætning. Shackleton mente dog, at de var for langt nord for [[Vahselbugten]], hvorfor landsætning ved gletsjeren alene burde ske "i nødstilfælde" — en beslutning han senere ville komme til at fortryde.<ref name="Shackleton26">Shackleton, pp. 26–28</ref> Den 17. januar nåede skibet 76°27′S [[breddegrad|bredde]], hvor land kunne skimtes. Shackleton gav området navnet [[Caird Coast]] efter sin næstkommanderende. Dårligt vejr tvang skibet til at søge lå i læ af et strandet [[isbjerg]].<ref name="Shackleton26" />
Historie